Si palui: Batamu Wali
KAMARIAN limbah Salat Ashar Palui sapakawanan mangupi di warung pisang guring Siti Maisa nang langkar.”Rami, Siti Maisa lah, salawas
KAMARIAN limbah Salat Ashar Palui sapakawanan mangupi di warung pisang guring Siti Maisa nang langkar.”Rami, Siti Maisa lah, salawas ikam bawarung guring-guringan ini?” rawa Palui ka Siti Maisa.
“Kaya apa bila ulun balaki , ampih ya disuruh laki bawarung,” sahut Siti Maisa manja.
“Mancari pacar hati-hati Maisa lah,” ujar Garbus manyahut.
“Maksud pian, cari pacar nang langkar kah?” sahut Siti Maisa sambil lihum manyirit ka Garbus.
“Wayah ini binian ada nang hakun murtad, karana karindangan banar wan lakiannya,” sahut Tulamak manciling-ciling.
“Mudahan bagus haja ikam Maisa lah, kada tamasuk binian nang kaya itu,” ujar Palui bijaksana.
Rami bapanderan ada urang basinggah dua laki bini, bakopiah haji wan babulang nang bini.”Ini Palui kalu nih?” takun sidin ka Palui.
“Pas, pak haji ai? Pian siapa ngaran , matan mana?” takun Palui asa himung karana, urang nang kada dikenalnya tapi tahu wan Palui.
“Aku Haji Abdul Bari,biniku Hj Rasyidah,” ucap sidin sambil manyalami Palui, Tulamak wan Garbus.
“Handak ka mana, pian pak haji, pina asa babau Makkah lagi?” takun Palui.
min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn